Steve Hackett har netop afrundet sin populære "Genesis Revisited"-turné, der endte med at strække sig over to år, og som også nåede forbi Amager Bio med to udsolgte shows. Men allerede i 2017 er den 66-årige guitarist tilbage på landevejen med sit band.
Denne gang vil Hackett fejre Genesis-albummet, "Wind & Wuthering", der i december har 40 års jubilæum. Men der vil også være plads til publikumfavoritter som "The Musical Box" samt numre som "Inside & Out" og "Anyway", som han aldrig har spillet live solo.
Steve Hackett har udgivet mere end 30 soloalbums foruden de syv Genesis-plader, han medvirkede på, og han har spillet med i supergruppen GTR sammen med Yes' Steve Howe. Hackett er fortsat både produktiv og holder en høj musikalsk standard.
Gary O'Toole, trommer og percussion